Едуардо Ескобар
Стихотворение

Превод от испански: Никола Инджов, 1998

chitanka.info

След като една кръчма се пада на триста жители —

амвонът ще проповядва въздържание,

и след като има едно само училище на 4000 граждани —

ще се говори за Културата (с главна буква),

и след като един лекар лекува 12 000 болни

министърът на здравеопазването ще бъде

награждаван,

и след като от шестимата, които търсят работа,

един никога не я намира —

ще се мъдрува за родината,

и след като всеки турист разполага

        с 10 венерически проститутки —

Конгресът на жените ще обсъжда развода…

И президентът ще вика от балкона

                                                        ДА ЖИВЕЕ КОЛУМБИЯ!

— сякаш че е луд.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.